Diari Oficial de la Generalitat Valenciana


Sumari del DOGV 4484, del 22-04-2003 (2003/4363)

ORDE de 8 d'abril de 2003, de la Conselleria d'Agricultura, Pesca i Alimentació, per la qual es publiquen determinades línies pressupostàries i els imports globals màxims que financen per a l'any 2003 determinades subvencions gestionades per la Direcció General de Pesca i Comercialització Agrària.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/4363


Data del document
:   08-04-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * política de producció agrícola
    * indústria pesquera
    * agrupació de productors agraris
    * cooperativa agrícola
    * ajuda a l'agricultura
    * IFOP
    * transformació alimentària
    * indústria agrària
    * silvicultura
    * FEOGA
    * comercialització
    * indústria alimentària

ORDE de 8 d'abril de 2003, de la Conselleria d'Agricultura, Pesca i Alimentació, per la qual es publiquen determinades línies pressupostàries i els imports globals màxims que financen per a l'any 2003 determinades subvencions gestionades per la Direcció General de Pesca i Comercialització Agrària. [2003/X4363]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvenció que les financen i l'import global màxim que s'hi destina. Estos aspectes depenen de la llei anual de pressuposts, en estos moments la Llei 12/2002, de 27 de desembre, de Pressuposts de la Generalitat Valenciana per a l'exercici 2003 (DOGV núm. 4409, de 31.12.2002). Per això, les bases aprovades amb anterioritat i que mantenen la seua vigència s'han d'adaptar a ella; no caldrà l'adaptació respecte d'aquelles que han sigut modificades després de l'entrada en vigor d'esta llei, perquè en este cas ja s'ha produït la dita adaptació.
  
Per les raons exposades, vista la proposta del director general de Pesca i Comercialització Agrària, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació esmentades en este article i gestionades per la Direcció General de Pesca i Comercialització Agrària es concediran, en l'exercici de l'any 2003, a càrrec de les línies de subvenció del programa 714.30 i pels imports globals màxims que s'assenyalen, d'acord amb la Llei 12/2002, de 27 de desembre, de Pressuposts de la Generalitat Valenciana per a l'exercici de l'any 2003.
  
Programa 714.30. Industrialització i Comercialització Agrària
  
- Orde de 3 de desembre de 1999, de la Conselleria d'Agricultura, Pesca i Alimentació, per la qual es dicten normes per a l'aplicació a la Comunitat Valenciana del règim comunitari d'ajudes a la constitució d'agrupacions de productors agraris (DOGV núm. 3655, de 29.12.1999):
  
Línia pressupostària: T3119000
  
Import global màxim: 360.000 euros
  
Termini de presentació d'instàncies: l'indicat en l'orde de referència
  
Termini de tramitació: 6 mesos
  
Efectes acte presumpte: desestimatori
  
- Orde de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació (DOGV núm. 3966, de 26.03.2001), modificada per mitjà de l'Orde de 14 de novembre de 2002 (DOGV núm. 4390, de 02.12.2002).
  
L'import global màxim en l'exercici 2003 per a les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació queda fixat, en l'apartat d'ajudes estructurals del FEOGA, regulat en l'article 5, en 8.462.800 euros, línia codi comptable T1907.
  
En l'apartat d'ajudes estructurals de l'IFOP, referit en l'article 8, queda fixat en 366.600 euros, línia codi comptable T1990.
  
Tots els fons de la Generalitat Valenciana finançaran les ajudes estructurals del Feoga i, en conseqüència, no es concediran les ajudes autonòmiques regulades en el capítol IV en el present exercici pressupostari.
  
Mantenen la seua vigència els altres aspectes que es regulen en l'orde de referència indicada.
  
Article 2
  
1. La justificació de la realització de la conducta, activitat o inversió que es finance amb alguna de les subvencions a què es referix la present orde es realitzarà mitjançant la presentació de les corresponents factures i justificants de pagament, llevat que les bases reguladores de l'ajuda pública de què es tracte establisquen una altra forma distinta.
  
2. El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores. En el supòsit de subvencions plurianuals es justificarà, en cada any o exercici pressupostari, per l'import de l'anualitat corresponent.
  
Article 3
  
Les ajudes regulades per totes les disposicions de la present orde es tramitaran d'acord amb les seues pròpies bases reguladores i, subsidiàriament, per les disposicions del Reial Decret 2225/1993, de 17 de desembre, pel qual s'aprova el reglament de procediment per a la concessió d'ajudes i subvencions públiques, i de la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 4
  
En totes les ajudes regulades en esta orde procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtindre la subvenció sense posseir les condicions requerides per a això.
  
c) Incompliment de la finalitat per a la qual va ser concedida la subvenció.
  
d) Incompliment de les condicions imposades als beneficiaris amb motiu de la concessió de la subvenció.
  
DISPOSICIÓ FINAL
  
La present orde entrarà en vigor el sendemà de la seua publicació en el Diari Oficial de la Generalitat Valenciana.
  
València, 8 d'abril de 2003
  
La consellera d'Agricultura, Pesca i Alimentació,